En dan is daar nog ŉ klomp ander leesstof ook, onder meer die eerste bydrae in ŉ reeks oor wat die NG Kerk reeds in die verlede besluit het oor hoe ons die Bybel moet verstaan.
Lees ook oor ŉ NG predikant se bediening in Skotland in ŉ samelewing wat kerk eintlik die rug gekeer het.
Lees oor prof Dirkie Smit se Annie Kinkead Warfield lesings, oor die Winterskool op Stellenbosch, oor die bekendstelling van ŉ boek oor Maria, en oor ŉ skildery van Pablo Picasso oor die kruisiging.
Op 76 het ds Petrus Moolman sy doktorsgraad verwerf oor hoe ŉ holistiese seniorbediening vir die kerk kan lyk. Kerkbode vertel meer van dié gedagtes wat hy met die kerk wil deel.
Lees ook die jongste nuus oor die hofsaak tussen ŉ groep lidmate en die kerk, oor ŉ koorfees, oor die kerk se pogings om rustigheid in Noordwes-te help bring, en oor samewerking tussen kerke in Tshwane.
Daar is nuus uit die Wes-Kaap oor hoe die kerk op rampe moet reageer, oor die kerk en diskriminasie teen vroue, en oor hulpmiddels vir gesprekke oor seksualiteit.